Ranu Mondal ने हिमेश रेशमिया और उदित नारायण के साथ रिकॉर्ड किया नया गाना, देखें Video  
रानू मंडल ने हिमेश रेशमिया के साथ रिकॉर्ड किया नया गाना
उदित नारायण और हिमेश रेशमिया संग रानू मंडल ने गाया ये गाना
सोशल मीडिया पर जमकर वायरल हो रहा है वीडियो
रानू मंडल (Ranu Mondal) ने हाल ही में हिमेश रेशमिया (Himesh Reshammiya) और मशहूर सिंगर उदित नारायण (Udit Narayan) का साथ नया गाना 'कह रही हैं नजदीकियां 'रिकॉर्ड किया है. इस गाने का वीडियो हिमेश रेशमिया ने अपने इंस्टाग्राम एकाउंट से शेयर किया है. इस गाने में सोशल मीडिया सेंसेशन बन चुकीं रानू मंडल अपनी सुरीली आवाज में खूब कमाल कर रही हैं. रानू मंडल (Ranu Mondal) अपनी आवाज के बूते पर देश भर में तहलका मचाए हुए हैं. ऐसे में उनका ये नया गाना खूब सुर्खियां बटोर रहा है. उदित नारायण जैसे दिग्गज सिंगर के साथ गायकी रानू मंडल के लिए एक बड़ी उपलब्धि है.
My creative instinct said that for this Classic Romantic track Keh Rahi Hai Nazdeekiyaan from my forthcoming film Happy Hardy and Heer, I should collaborate with the most talented, unique and unconventional talents of the industry. Legendary, Divine and Majestic - featuring Udit Narayan, Ranu Mondal, Paayal Dev and Himesh Reshammiya. Expect the unexpected on this most auspicious day for the Indian Music Industry, Our Dearest Lata Ji's Birthday. Lots of Love and Thanks again for all your support.
A post shared by  Himesh Reshammiya (@realhimesh) on Sep 27, 2019 at 9:26pm PDT
बता दें कि सफलता की सीढ़ियां चढ़ रही रानू मंडल (Ranu Mondal) ने हिमेश रेशमिया (Himesh Reshammiya) के गाने 'तेरी मेरी कहानी (Teri Meri Kahani)' से बॉलीवुड में अपना डेब्यू किया था. जिसके बाद उन्होंने हिमेश के साथ कई गाने रिकॉर्ड किए थे. अब रानू मंडल का ये नया गाना भी हिमेश रेशमिया की फिल्म 'हैप्पी हार्डी और हीर (Happy Hardy And Heer)' का ही है.
बता दें कि रानू मंडल (Ranu Mondal) अपने एक वीडियो के जरिए ही सुपरस्टार बनी थीं. उनका यह वीडियो राणाघाट रेलवे स्टेशन का था, जिसमें वह लता मंगेशकर का 'एक प्यार का नगमा है' गाती दिखाई दे रही थीं. रानू मंडल की आवाज से इम्प्रेस होकर ही हिमेश रेशमिया ने उन्हें अपनी फिल्म में गाना गाने का ऑफर दिया था. खास बात यह है कि रानू मंडल ने हिमेश रेशमिया के साथ एक नहीं, बल्कि तीन-तीन गाने गाए हैं, जिसमें तेरी मेरी कहानी, आदत और आशिकी में तेरी शामिल है. हिमेश रेशमिया के अलावा रानू की प्रसिद्धि देखकर खुद लता मंगेशकर ने भी उनकी तारीफ की थी.